Komisijos reglamentas (EB) Nr. 2306/2003
2003 m. gruodžio 29 d.
iš dalies pakeičiantis Reglamentą (EB) Nr. 280/98, nukrypstantį nuo kai kurių Tarybos reglamento (EB) Nr. 2597/97 nuostatų, nustatančių papildomas taisykles dėl bendro geriamam pienui skirto pieno ir pieno produktų rinkos organizavimo Suomijoje ir Švedijoje
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į Austrijos, Suomijos ir Švedijos stojimo aktą, ypač į jo 149 straipsnio 1 dalį,
kadangi:
(1) 1997 m. gruodžio 18 d. Tarybos reglamentas (EB) Nr. 2596/97, pratęsiantis Austrijos, Suomijos ir Švedijos stojimo akto 149 straipsnio 1 dalyje numatytą laikotarpį [1], pratęsia laikotarpį, per kurį galima priimti pereinamojo laikotarpio priemones, palengvinančias perėjimą nuo Austrijoje, Suomijoje ir Švedijoje stojimo metu galiojančio režimo prie bendro rinkos organizavimo. Ryšium su reikalavimais dėl riebalų kiekio žmonėms skirtame ir pagamintame Suomijoje ir Švedijoje piene šis laikotarpis pratęsiamas iki 2009 m. balandžio 30 d.;
(2) Reikia atitinkamai pratęsti įgyvendinimo nuostatas, įtvirtintas Komisijos reglamente (EB) Nr. 280/98 [2];
(3) Reglamentas (EB) Nr. 280/98 turi būti atitinkamai pakeistas;
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 280/98 1 straipsnyje data "2003 m. gruodžio 31 d." pakeičiama data "2009 m. balandžio 30 d.".
2 straipsnis
Šis reglamentas įsigalioja 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 29 d.